MESTSKÁ ČASŤ BRATISLAVA-NOVÉ MESTO

Informácia na zasadnutie
Miestneho zastupiteľstva
dňa 15. 10. 2013

I N F O R M Á C I A
o
činnosti splnomocnencov 
Miestneho zastupiteľstva mestskej časti Bratislava-Nové Mesto, 
za I. polrok  2013
- - - - - - - - - - - - - - - - - - - - - - - - - - - - - - - - - - - - - - - - - - - - - -  -

Predkladá :							Materiál obsahuje:
Ing. Anna Jánošová						- Správy splnomocnencov
zástupkyňa starostu

Október   2013

Prehľad aktivít I. polrok 2013

V doterajšom priebehu roka 2013 som pravidelne navštevoval  kluby dôchodcov v našej mestskej časti.

Počas stretnutí som sa oboznamoval so situáciou v jednotlivých kluboch a hovoril s občanmi aj o ich súkromných problémoch. V prípade možnosti som sa snažil ich požiadavky vybaviť. 

Zúčastňoval stretnutí s vedúcimi klubov, ktoré organizovala pani Gabriela Vojtechová.

Na zasadnutiach sociálnej a bytovej komisie som vždy informoval jej členov o situácií v našich kluboch seniorov ako aj o aktivitách, ktoré sa pre nich chystajú.

Pokračoval som v organizácií výletov na koncerty do Rakúska.
Výletov sa zúčastnili členovia všetkých klubov.

Ako šéfredaktor Hlasu Nového mesta som sa snažil, aby aj naši seniori mali priestor
na svoju prezentáciu v mestskom časopise a teší ma, že sme sa všetci mohli dozvedieť všeličo nového a zaujímavého a aktivitách a záujmoch našich starším spoluobčanov.

                                                                                                    V Bratislave dňa, 20.08.2013                                                   

Vladimír Margolien
splnomocnenec pre seniorov a 
cestovný ruch

Ing. Helena Bánska, CSc., poslankyňa m.č. BA-NM,
Funkcia: ÚP zón a výstavba
______________________________________________
Informácia o poslaneckých aktivitách  za obdobie : Jún-august 2013

Poradenská a konzultačná  činnosť:
-  v rámci obnovy bytového domu  Riazanská 30-36,
- rekonštrukcia bytu na Chemickej 10 – vykonávanie stavebných prác bez stavebného povolenia a stanovenie podmienok získania dodatočného stavebného povolenia. 
Problémy z dôvodu zmeny dispozície bytu  a to umiestnením WC priestoru nad kuchynský priestor spodného bytu a posun priečky medzi kúpeľňou a kuchyňou do kuchynského priestoru. Nedostatočné preukázanie zloženia stropnej konštrukcie.
Stav kanalizácie v Mierovej kolónii , vlastnícke vzťahy (BVS, Istrochem Reality, vlastníci bytov), havarijné situácie, 
Nadstavba materskej škôlky pri ZŠ Odborárska ul. 

Zisťovacie konanie 
Magistrát hl. mesta BA – platné  ÚP podklady  pre návrhy  Polyfunkčný objekt Račianska ( za LIDLom) návrh obytného  súboru Račianska- Šoltésovej- verejná prezentácia a prerokovávanie s dotknutou verejnosťou.,
Úvodná verejná prezentácia rekonštrukcie detského parku v Mierovej kolónii, obhliadka vybudovaných parkov Nová doba, Zlaté piesky,  vyhľadávanie informácií : katalógy zariadení, dokumentácia a iné alternatívne riešenia. 
Stretnutie s riaditeľom Istrochem Reality z dôvodu prednesenia a prediskutovania požiadaviek, návrhov a ídeí  na rozvoj lokalít Mierová kolónia, Dimitrovka, Biely kríž.    

Práce na usmerňovaní  ÚP- Z Biely kríž, Mierová Kolónia, Ľudová štvrť. 

V Bratislave 20.8.2013

Správa o činnosti splnomocnenca pre dopravné systémy  
a technickú infraštruktúru.
Ing. arch. Otto Novitzky

V súvislosti s činnosťou poslanca mestskej časti a splnomocnenca pre dopravné systémy a technickú infraštruktúru sa zúčastňujem na rokovaniach, v rámci Miestneho úradu, súvisiacich s uvedenou problematikou priamo, resp. ak je táto súčasťou spracovávanej témy.

/ Rokovania na Ministerstve dopravy, výstavby a regionálneho rozvoja s Ing. Klučkom, povereným pre koordináciu cyklotrás v meste – možnosti vedenia cyklotrás na území Nového Mesta a ich prepojenie so susednými mestskými časťami.
/ Pripomienkovanie výstupného materiálu „Parkovacia politika hlavného mesta SR Bratislavy“, v zmysle jeho prípravy na schválenie /spolupráca s Ing. Dulom/.
/ Rokovania s investormi /Arca Capital, Euro Active Group spol. s r.o..../  lokalita  Hornomlynská dolina /Kamzík – možnosti riešenia dopravných vzťahov a technických investícií.
/ Koordinácia navrhovaných chodníkov, verejných a poloverejných priestorov Obytného súboru Škultétyho, v zmysle ich možného prepojenia s potencionálnymi plochami zóny Filiálka.
/ Pracovné stretnutia a rokovania na rôznych úrovniach ohľadne riešenia dopravnej a technickej infraštruktúry, Pluhová ul., Tehelná ul., Magurská ul.  

Bratislava 15.08.2013

							Ing. arch. Otto Novitzky	

Ing. Branislav Feješ, Považská 22, 831 03 Bratislava

Sprava o činnosti splnomocnenca MZ.

Stále sa zúčastňujem pravidelných stretnutí oddelenia VaI, ktoré sa konajú každý týždeň u starostu, za jeho účasti.

Oddelenie VaI má naplánovaných niekoľko investičných akcií, z ktorých 28 sú naplánované na tento rok. Jedná sa verejné obstarávania na projektovú dokumentáciu aj na samotnú realizáciu stavieb ako dodávka a montáž samostatných kotolní v objektoch MŠ a DJ, výmena okien na školách, opravy striech, revitalizácie parkov a detských ihrísk. 

Situácia s technickým zariadením budov, hlavne na školách, nie je dobrá a veľa problémov sa nahromadilo v dôsledku zanedbávania v priebehu 10-15 rokov.

Aj keď si každá škola zaslúži výmenu okien, zateplenie budovi, alebo novú strechu, nie je v silách MČ urobiť to všetko naraz. Vzhľadom na personálne možnosti na oddelení VaI musím vysloviť slová uznania a oceniť prácu celého oddelenia pod vedením pána Baníka.

Stále sa tu nachádza priestor na zlepšenie fungovania a zvýšenia efektívnosti.
Určite by pomohlo, napr., keby Ekopodnik VPS nebol roztrúsení  na troch prevádzkach, Račianska, Halašova a na Zátiší, kde sa nachádza v prenajatých priestoroch, nehovoriac o nedôstojných podmienkach na prácu. Pre obyvateľov MČ bude prospešné ak sa v tomto smere uvedie do života čím skôr štúdia o unifikácii Ekopodniku.

V našej MČ máme niekoľko objektov,  ktoré dávame do prenájmu firmám a občanom. Smutné je, že o tieto objekty, ktoré boli pod správou MÚ, roky nebolo postarané a medzi tým schátrali, alebo sa stali nezaujímavými pre nájomníkov, ktorí odišli. Napr. Objekt polyfunčnej budovi na Hálkovej ulici, kde doteraz nemá každý nájomník svoj merač energie a medií.

Na zamedzenie znehodnoteniu technického zariadenia budov, ktoré vznikajú zanedbaním si povinností prevádzkovateľa stále navrhujem vypísať súťaž na dodávku odborných prehliadok a skúšok pre všetky objekty, ktoré patria MČ BANM.

Akékoľvek daľšie zistenia budem naďalej prezentovať na stretnutiach VaI a dohliadať na to, aby tie veci, kde to možné je, boli vykonané čo najefektívnejšie, vzhľadom na celospoločenskú situáciu a finančné možnosti MČ.

V BRATISLAVE 20.8.2013					Ing. Branislav Feješ

INFORMÁCIA
o činnosti splnomocnenca pre rozvoj štvrtí mestskej časti
JUDr. Richard Mikulec

A)	Pracovné stretnutia na rôznych úrovniach ohľadne riešenia problémov štvrtí
B)	Príprava budovania parkovísk a škôlky v lokalite Dimitrovka
C)	Aktívne pôsobenie v oblasti Bojnická ul.

      Bratislava 20. 8. 2013